Iced Earth

אייסד ארת' (אדמה קפואה - Iced Earth) היא להקת הבי מטאל אמריקאית. הלהקה הוקמה ב-1988 על ידי ג'ון שפר ופעילה עד היום. המוזיקה של אייסד ארת' מאופיינת בעוצמה ובמהירות, ונוטה לנוע בין פאוור מטאל, ת'ראש מטאל והבי מטאל (וכן לשלב בין הסגנונות). פעמיים במהלך הקריירה הארוכה של הלהקה, חרגה אייסד ארת' מסגנונה המסורתי: בשנת 2002 הוציאה הלהקה את האלבום Tribute to the Gods שנטה לכיוון הארד רוק/הבי מטאל ללא אלמנטים של פאוור/ת'ראש, ובשנת 2022, כאשר הוציאה הלהקה את האלבום A Narrative Soundscape, שהיה רחוק מאוד מכל מה שניגנה הלהקה לפני, ועל פי רוב בכלל לא נחשב לאלבום מטאל. השירה היא לרוב בגובה גבוה (צרחות דקות) אם כי הזמר מט בארלו שר גם בקול בס עמוק. לצד מספר קטעים שקטים ויחסית איטיים, קצב הנגינה הוא בדרך כלל מהיר ואנרגטי, בזמן שנגני הקצב משתמש בטכניקות של ת'ראש מטאל ופאוור מטאל כגון תיפוף דאבל-באס לשמור על המהירות והאנרגיות בקצב גבוה. כשהזמר ריפר נכנס ללהקה במקומו של בארלו, הוא לקח אותה לכיוון פחות גס ואגרסיבי והרבה יותר מלודי ומלא רגש. במספר שירים, כגון "Angels' Holocaust," "Damien," ו-"The Coming Curse" אייסד ארת' גם משלבת מזמורים גרגוריאניים (אלמנט גותי מובהק). בשני שירים משלבת אייסד ארת' גם שירה נשית: "A Question of Heaven" ו-"The Phantom Opera Ghost" (המבוסס על פנטום האופרה). השירים של אייסד ארת' עוסקים במגוון רחב ועשיר של נושאים ברומו של עולם. חלק מהשירים עוסקים בנושאים פילוסופיים ותאולוגיים כגון חטא ועונש, גורל, גן עדן וגיהנום, האנטי-כריסט והאפוקליפסה. שירים אחרים עוסקים במגוון נושאים היסטוריים וספרותיים, כגון פנטום האופרה, הקומדיה האלוהית, אטילה ההוני ועוד. אייסד ארת' הוציאה מספר אלבומי קונספט: The Dark Saga - מבוסס על עלילת הקומיקס Spawn המתארת אדם שמת ומוכר את נשמתו לשטן כדי לחזור אל אהובתו. Horror Show - עוסק בספרות אימה. The Glorious Burden - עוסק בהיסטוריה צבאית, בדגש על מלחמות ארצות הברית. זה האחרון מסתיים בטרילוגיה של שלוש יצירות בנושא קרב גטיסברג, אשר מבוצעות ביחד עם התזמורת הפילהרמונית של פראג. בשנת 2002 עזב את הלהקה סולנה, מתיו בארלו. מתיו קיבל בצורה קשה את האסון במגדלי התאומים, וטען כי נמאס לו מאורח החיים של הלהקה וכי הוא החליט לתרום ל"עולם האמיתי". מאז ועד 2007 הוא עבד במשטרה. מאוחר יותר בשנת 2002 הצטרף ללהקה, הזמר טום "ריפר" אוונס, לשעבר סולן להקת ג'ודס פריסט האנגלית. כשריפר היה סולנה של ג'ודס פריסט, הוא נודע בסגנון שירתו הגס והצעקני, אך בתור סולנה של אייסד ארת', הוא שר בקול גבוה ועדין, המאפיין פאוור מטאל. באחת הביקורות על השתלבותו של ריפר באייסד ארת' נכתב: "לא ידעתי שריפר יודע גם לשיר. חשבתי שהוא יודע רק לצעוק". ב-11 בדצמבר 2007 חזר בארלו לאייסד ארת'. ב-2008 אייסד ארת' הוציאה יחד עם מתיו בארלו את הדיסק The Crucible of Man. ב-2011 עזב בארלו שנית, בשל מחויבויות משפחתיות. מאז שינתה אייסד ארת' את הרכבה פעמים רבות. בפברואר 2014 הופיעה הלהקה בישראל. ב-6 בינואר 2021 השתתף גיטריסט הלהקה ג'ון שפר (אנ') בהסתערות על הקפיטול. עקב כך הפך למבוקש על ידי ה-FBI וב-2022 נעצר. בעקבות המעצר הודיעו שאר חברי הלהקה (חוץ מהמתופף) על עזיבתם, וחברת התקליטים ביטלה את החוזה איתם. ג'ון שפר - גיטרת קצב, זמר ליווי (1984 ואילך) ברנט סמדלי - תופים (1996–1999, 2006 ואילך) במהלך קיומה כ-30 מוזיקאים בסך הכל הצטרפו ועזבו את הלהקה. להלן מספר חברים בולטים: מת'יו "מאט" בארלו - סולן לארי טארנוסקי - גיטרה מובילה טום "ריפר" אוונס - סולן סטו בלוק - סולן (זמר) (2011–2022) טרוי סטיל - גיטרה מובילה, זמר ליווי (2007–2022) פרדי וידאלס - באס (2008–2022) Enter The Realm - Demo (1989) Iced Earth (1990) Night of The Stormrider (1991) Burnt Offerings (1995) The Dark Saga (1996) Days of Purgatory - two disks collection (1997) Something Wicked This Way Comes (1998) Alive in Athens - Live Show Disc (1999) Melancholy - EP (1999) Horror Show (2001) Dark Genesis (2001) Tribue to The Gods (2002) The Reckoning - EP (2003) Glorious Burden (2004) The Blessed and The Damned (2004) 2005 : Gettysburg (1863) Alive in Athens DVD (2006) Overture of the Wicked | Framing Armageddon singl (2007) The Crucible of Man (2008) Dystopia (2011) Plagues of Babylon (2014) Incorruptible (2017) A Narrative Soundscape (2022) מדיה וקבצים בנושא Iced Earth בוויקישיתוף אתר האינטרנט הרשמי של Iced Earth Iced Earth, ברשת החברתית פייסבוק Iced Earth, ברשת החברתית אינסטגרם Iced Earth, סרטונים בערוץ היוטיוב Iced Earth, באתר אפל מיוזיק (באנגלית) Iced Earth, באתר ספוטיפיי Iced Earth, באתר סאונדקלאוד (באנגלית) Iced Earth, באתר Last.fm (באנגלית) Iced Earth, באתר AllMusic (באנגלית) Iced Earth, באתר MusicBrainz (באנגלית) Iced Earth, להקה באתר Encyclopedia Metallum (באנגלית) Iced Earth, באתר דיזר Iced Earth, באתר Discogs (באנגלית) Iced Earth, באתר Songkick (באנגלית) Iced Earth, באתר Genius Iced Earth, באתר SecondHandSongs Iced Earth, באתר בילבורד (באנגלית) Iced Earth, באתר טיידל (באנגלית) Iced Earth, באתר אמזון מיוזיק מי רוצה לנגן עם ג'ון שפר? - כתבה במטאליסט תוכנית על Iced Earth, מת על מטאל, פברואר 2014 Iced Earth - Encyclopaedia Metallum: The Metal Archives, www.metal-archives.com Iced Earth discography - RYM/Sonemic, Rate Your Music (באנגלית) Tribute to the Gods by Iced Earth - RYM/Sonemic (באנגלית), נבדק ב-2023-05-28 A Narrative Soundscape by Iced Earth - RYM/Sonemic (באנגלית), נבדק ב-2023-05-28